ŽILINSKÁ UNIVERZITA V ŽILINE

**D o d a t o k  č. 1**

**k  Smernici č. 108**

**Štipendijný poriadok**

**Článok I.**

Smernica č. 108 Štipendijný poriadok schválená Akademickým senátom Žilinskej univerzity v Žiline dňa 18. marca 2013 sa mení a dopĺňa Dodatkom č. 1 nasledovne:

1. V **článku 4** Motivačné štipendium sa doterajšie znenie **odseku 6** nahrádza novým znením nasledovne:

„Poradovník študentov pre priznanie odborového štipendia sa vytvorí pre určené študijné odbory podľa  Metodického usmernenia pre príslušný akademický rok k Smernici č. 108 – Štipendijný poriadok. Pre určenie poradia sa zohľadnia študijné výsledky z predchádzajúceho štúdia. Ak ide o študenta študijného programu prvého stupňa, v prvom roku štúdia sa zohľadnia študijné výsledky z posledného roku štúdia na strednej škole“.

**Článok II.**

1. Ostatné ustanovenia Smernice č. 108 Štipendijný poriadok sa nemenia a ostávajú v platnosti.
2. Tento Dodatok č. 1 bol schválený Akademickým senátom Žilinskej univerzity v Žiline dňa 3. novembra 2014 a týmto dňom nadobúda platnosť a účinnosť.

V Žiline 3.novembra 2014

doc. Ing. Martin Vaculík, PhD. Dr.h.c. prof. Ing. Tatiana Čorejová, PhD.

 predseda AS ŽU rektorka